

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. október 14.-i alakuló ülésére**

**Napirend tárgya:**

**Alpolgármester tiszteletdíjának és költségtérítésének meghatározásáról**

**A napirendet tárgyaló ülés dátuma**: **2024.10.14.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** /zárt

**A napirendet tárgyaló ülés típusa:** **rendes** **/** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: Magyarország helyi önkormányzatokról szóló 2011. évi CLXXXIX. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

Magyarország helyi önkormányzatokról szóló 2011. évi CLXXXIX. törvény (a továbbiakban: Mötv.) 43. §.-a értelmében a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat.

A hatályos Szervezeti és Műkődési Szabályzat értelmében az alpolgármester társadalmi megbízatásban látja el feladatát.

Telki község önkormányzat polgármesterének illetménye az Mötv. 71.§. (4) bek. d.) pontja alapján ezen összeg **60%-a** (2001–5000 fő lakosságszámú település esetében) azaz 780.000.- Ft.

Az Mötv. 71.§. (5) bek alapján a **társadalmi megbízatású** polgármester havonta a (főállású) **polgármester illetménye 50%-ával** megegyező mértékű tiszteletdíjra jogosult.

Az Mötv. 80.§ (2) bek. alapján a társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át.

Összegezve a társadalmi megbízatású polgármester illetményének maximális mértéke 390.000.- Ft lehet. A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja **90%-át, azaz a 351.000.- Ft-ot**

Az Mötv. 80.§. (3) bek. alapján a társadalmi megbízatású alpolgármester havonta tiszteletdíjának 15%-ában meghatározott összegű költségtérítésre jogosult.

Az alpolgármester tiszteletdíját **bruttó 200.000.- Ft/ hó** összegben javaslom meghatározni.

Kérem a javaslatomat elfogadni szíveskedjenek.

Telki, 2024. október 7.

Deltai Károly

 polgármester

**Határozati javaslat**

**Telki község Önkormányzat Képviselő-testület**

**/2024.(X. .) számú önkormányzati határozata**

**Az alpolgármester tiszteletdíjának és költségtérítésének meghatározásáról**

Telki községi Önkormányzat Képviselő-testülete a Magyarország helyi önkormányzatokról szóló 2011 évi CLXXXIX. törvény 80. § (2) bekezdésében foglaltak értelmében megtárgyalta a megválasztott alpolgármester tiszteletdíjára vonatkozó javaslatot.

A képviselő-testület a Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 80.§. (1) - (2) bekezdése alapján **Koltai Piroska Margit** alpolgármester **tiszteletdíját** **bruttó 200.000.- Ft**-ban állapítja meg 2024. október 14. napjától.

A Mötv. 80.§. (3) bekezdése értelmében az alpolgármester havonta **költségtérítésre** jogosult, melynek mértéke a **tiszteletdíjának 15 %-ában** azaz bruttó 30.000.- Ft-ban meghatározott összeg.

**Határidő**: azonnal

**Felelős**: Jegyző, Pénzügy